72. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 64887/10551 της 5/21 Μαρτ. 1991 (ΦΕΚ Β΄ 163) Τύχη κινητών πραγμάτων ευρισκομένων μέσα στα αυθαίρετα. Έχοντας υπόψη: 1.Τις διατάξεις της παρ. 4 του άρθρ. 114 του Νόμ. 1892/1990 (ΦΕΚ 101/31.7.90 τεύχος Α΄). 2.Την αριθ. Υ.1081/18.5.90 (ΦΕΚ 327/90), απόφαση του Πρωθυπουργού περί αναθέσεως αρμοδιοτήτων στον Αναπληρωτή Υπουργό Γεωργίας, αποφασίζουμε: 1.Για την κατεδάφιση ανεγερθεισών ή ανεγειρομένων οικοδομών, κτισμάτων και πάσης φύσεως εγκαταστάσεων εντός δημοσίων ή ιδιωτικών δασών ή δασικών ή αναδασωτέων εκτάσεων είτε καταστράφηκαν ή καταστρέφονται από πυρκαϊά είτε όχι, συντάσσεται από τον επικεφαλής του συνεργείου κατεδάφισης σχετικό πρωτόκολλο, στο οποίο γίνεται αναφορά στην διαπίστωση των Δασικών και Τεχνικών υπηρεσιών ως προς την ανέγερση του αυθαιρέτου σε δασικό έδαφος. Στο πρωτόκολλο αναφέρεται η απόφαση του οικείου Νομάρχη περί κατεδάφισης του αυθαιρέτου που η έκδοσή της αποτελεί υποχρέωσή του απορρέουσα εκ του Νόμου, η τυχόν απορριπτική απόφαση του προέδρου του οικείου Διοικητικού Πρωτοδικείου της ασκηθείσης προσφυγής των ενδιαφερομένων κατά της Νομαρχιακής απόφασης, ως και τα στοιχεία (Μετά τη σελ. 456,454 (β) Σελ. 456,4541 Τεύχος 1260-Σελ. 63 Δασικός Κώδικας 17.Ζ.α.72 του αυθαιρέτου (διαστάσεις του κ.λπ.). Επίσης στο πρωτόκολλο αναφέρεται το όνομα του μεσεγγυούχου, οριζομένου με την απόφαση κατεδάφισης του Νομάρχη και καταγράφονται όλα τα κινητά πράγματα, που θα ευρεθούν στο υπό κατεδάφιση αυθαίρετο. Το πρωτόκολλο υπογράφεται από τον ενεργήσαντα την κατεδάφιση προϊστάμενο του Συνεργείου της Τεχνικής Υπηρεσίας και τον παραστάντα μεσεγγυούχο. 2.2.Ο μεσεγγυούχος είναι υπεύθυνος για την καταγραφή των ευρεθέντων στο αυθαίρετο κινητών πραγμάτων, την ειδοποίηση του δικαιούχου για την παραλαβή τους και την φύλαξη αυτών, για την οποία ευθύνεται μόνο για την εν τοις ιδίοις επιμέλεια (σχετ. άρθρ. 823 και 832 Α.Κ.). Ο μεσεγγυούχος μπορεί με εντολή Νομάρχη να παραδίδει περαιτέρω προς φύλαξη τα πράγματα σε τρίτον διαθέτοντα τους κατάλληλους προς τούτο χώρους. Στον μεσεγγυούχο μπορούν να διατίθενται κατάλληλοι προς αποθήκευση χώροι οιονδήποτε δημοσίων υπηρεσιών του Νομού, με εντολή Νομάρχου. 3.Εάν μέσα σε έξι μήνες από την κατεδάφιση τα κινητά δεν ζητηθούν από τους δικαιούχους περιέρχονται στην κυριότητα του Δημοσίου και παραδίδονται στον ΟΔΔΥ μέσω των Υπηρεσιών εντελλομένων εξόδων των Νομαρχιών (όπου δεν υπάρχουν καταστήματα του ΟΔΔΥ). Σε περίπτωση απόδοσης των κινητών στους δικαιούχους συντάσσεται σχετικό πρωτόκολλο παράδοσης και παραλαβής που υπογράφεται από τον παραδίδοντα μεσεγγυούχο και τον παραλαμβάνοντα τα κινητά πράγματα. Σελ. 456,4542 Τεύχος 1260-Σελ. 64 17.Ζ.α.72 Δασικός Κώδικας 